Wouter Kellerman

Gebore| 20 September 1961 (1961-09-20) (63 jaar oud) [1]
Johannesburg, Suid-Afrika
Genres| Wêreldmusiek, Folk, Klassiek, Jazz, Instrumentaal
Beroep(e)| Musikant, komponis, filantroop
Instrumente| Dwarsfluit, Basfluit, Bansuri
Jare aktief| 1981 tot nou
Etikette| Listen 2 Africa, CD Baby, Kellerman Music[2]
Webwerf| www.wouterkellerman.net

Wouter Kellerman, gebore op 20 September 1961 in Johannesburg, is 'n Suid-Afrikaanse fluitspeler en komponis. Hy begin fluit speel op die ouderdom van tien, en in 1981 tree hy as 'n solis op saam met die Johannesburgse Simfonie-orkes. Daarna tree hy saam met verskeie Suid-Afrikaanse orkeste op en palm 'n reeks musikale toekennings in.[3] Sy albums is internasionaal vrygestel in Duitsland, Oostenryk, Switserland, Noord-Amerika en Australië, en hy tree dwarsoor die wêreld op, waaronder in Berlyn, Sjanghai, New York en Sydney.[1]

## Eerbewyse

[wysig | wysig bron]

Kellerman tree by die FIFA Sokker-Wêreldbekertoernooi se afsluitings-seremonie op in 2010 en sy album Two Voices word aangewys as die beste instrumentale album by die Suid-Afrikaanse Musiekpryse (SAMA) in 2011. Hy verower 'n Grammy-prys vir sy album Winds of Samsara by die 57ste jaarlikse Grammy-toekenningsaand in die Verenigde State van Amerika in 2015.[1] In dieselfde jaar stap hy weg met 'n internasionale prestasieprys en die prys vir die beste klassieke en / of instrumentale album vir Winds of Samsara by die Suid-Afrikaanse Musiekpryse (SAMAXXI). Hy verower weer die beste klassieke en / of instrumentale albumprys vir sy album Love Language by SAMA22 in 2016.[4]

## Filantroop

[wysig | wysig bron]

Kellerman borg die lewenskoste van tien kinders by die SOS Children's Village in Ennerdale, Suid-Afrika, en hy het ook die bou van 'n huis by die SOS Children's Village in Rustenburg gefinansier.[3] Hy is ook 'n musiekambassadeur vir Project Peace on Earth (PPOE), 'n organisasie wat internasionale vredesinisiatiewe organiseer.[5]

## Diskografie

[wysig | wysig bron]

* Colour (2010)[6]
* Two Voices (2011)
* Half Moon (2012)
* Timeless (2012)
* Mzansi (2013)
* Winds of Samsara (2014)
* Love Language (2015)

## Verwysings

[wysig | wysig bron]

1. ↑ 1,0 1,1 1,2 "Boomsbeat: 50 Facts about Wouter Kellerman" (in Engels). Geargiveer vanaf die oorspronklike op 3 Oktober 2018. Besoek op 25 Maart 2017.
2. ↑ "AllMusic: Wouter Kellerman Discography" (in Engels). Geargiveer vanaf die oorspronklike op 26 Augustus 2017. Besoek op 25 Maart 2017.
3. ↑ 3,0 3,1 "Wouter Kellerman: Biography". Geargiveer vanaf die oorspronklike op 29 April 2017. Besoek op 25 Maart 2017.
4. ↑ "Channel 24: Here are all the 2016 Sama winners" (in Engels). Geargiveer vanaf die oorspronklike op 9 Oktober 2019. Besoek op 25 Maart 2017.
5. ↑ "PPOE Musical Ambassadors". Geargiveer vanaf die oorspronklike op 3 Mei 2017. Besoek op 25 Maart 2017.
6. ↑ "CD Universe: Wouter Kellerman Discography of CDs". Besoek op 25 Maart 2017.

## Eksterne skakels

[wysig | wysig bron]

* Amptelike webwerf

Normdata |

* IMDb: nm5820675
* MusicBrainz: 88f4bcae-ca52-47d4-80cf-ea434f53ac45

|